
Narva Linnavolikogu otsuse eelnõu

“1.Jõe tn 17 maaüksuse munitsipaalomandisse

taotlemine ja maaüksusele katastriüksuse sihtotstarbe määramine ”
Narva Linnavalitsus otsustab:

1. Esitada Narva Linnavolikogule otsuse eelnõu “1.Jõe tn 17 maaüksuse munitsipaalomandisse taotlemine ja maaüksusele katastriüksuse sihtotstarbe määramine” (otsuse eelnõu lisatud).
2.   Volitada hr Peeter Tambu nimetatud küsimus Narva Linnavolikogus ette kandma.

     Tarmo Tammiste
                        

     Linnapea                                                          Ants Liimets 

                                                                              Linnasekretär                                                                        

1.Jõe tn 17 maaüksuse munitsipaalomandisse
taotlemine ja maaüksusele katastriüksuse sihtotstarbe määramine
1. Asjaolud ja menetluse käik 

Lähtudes olemasolevate kinnistute piiridest ja maakorralduse nõuetest moodustatakse maaüksus Narva linn, 1. Jõe tn 17 pindalaga 3 600 m2. Linna üldplaneeringu kohaselt (kehtestatud Narva Linnavolikogu 28.11.2001.a määrusega nr 92/49) kuulub maa linna rohevõrgustiku vööndisse ja maa sihtotstarve on sotsiaalmaa, alaliik üldkasutatav maa. Üldplaneeringuga on ette nähtud ühendada väljaarendatav Narva jõe kallasraja puhkekoridor Sutthoffi pargiga. 
Õigusvastaselt Võõrandatud Vara Tagastamise ja Kompenseerimise Narva Linnakomisjoni 22.01.2009.a teatise nr 6.2/-6 kohaselt ei ole 1.Jõe tn 17 maaüksuse piirides olevale maale laekunud taotlusi maa tagastamise kohta. 1.Jõe tn 17 krundile ei ole esitatud avaldusi selle maa ostueesõigusega erastamiseks ega ka riigiomandisse jätmiseks.
Narva jõe kallasraja puhkekoridori rajamine ja väljaarendamine on sisse kantud Narva linna arengukavasse 2008-2012 (strateegiline eesmärk 1.2: elukeskkonna infrastruktuur on parandatud ja strateegiline eesmärk 1.3: linnaelanikele on tagatud mugavad elutingimused, täpsemalt tegevussuund 1.3.3: parandada keskkonna olukorda). 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 on vaja määrata munitsipaalomandisse taotletavatele maaüksustele katastriüksuse sihtotstarve. 

2.Õiguslikud alused.
Kohaliku omavalitsuse korralduse seaduse § 22 lõike 1 punkt 37, Maareformi seaduse lõike 3 § 25 lõike 1, § 28 lõike 1 punkt 4, Maakatastriseaduse § 18 lõike 6, Narva Linnavolikogu 28.11.2001.a määrus nr 92/49 „Narva linna 1986.a aasta generaalplaani tühistamine ja linna üldplaneeringu kehtestamine”, Vabariigi Valitsuse 23.10.2008.a määruse nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”. 

3. Otsus.

3.1. Taotleda Narva linna munitsipaalomandisse 1. Jõe tn 17 maaüksus (lisa1), 

       ligikaudse pindalaga 3 600 m2.

3.2. Määrata  taotletavatele 1. Jõe tn 17 maaüksusele katastriüksuse sihtotstarbeks 
       sotsiaalmaa – üldkasutatav maa (017; Üm)

4.Rakendussätted.

4.1.  Otsus jõustub teatavakstegemisest.

4.2. Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees
